**Vastavalt nimekirjale 26.01.2024 nr 6-2/1-18**

**Häädemeeste valla üldplaneeringu ja keskkonnamõju**

**strateegilise hindamise (KSH) aruande eelnõude**

**avalik väljapanek ja avaliku väljapaneku**

**tulemuste avalikud arutelud**

Häädemeeste Vallavalitsus korraldab vastavalt planeerimisseaduse § 82 ja keskkonnamõju hindamise ja keskkonnajuhtimissüsteemi seaduse § 41 Häädemeeste valla üldplaneeringu eelnõu ja Häädemeeste valla üldplaneeringu keskkonnamõju strateegilise hindamise aruande eelnõu avaliku väljapaneku 15. veebruarist kuni 17. märtsini 2024. Avaliku väljapaneku jooksul on igal isikul õigus avaldada üldplaneeringu kohta arvamust. Arvamused palume saata Häädemeeste Vallavalitsusele elektrooniliselt aadressile haademeeste@haademeeste.ee või postiga aadressile Pargi tee 1, Uulu küla, 86502, Pärnu maakond.

Avaliku väljapaneku jooksul on planeeringu materjalid elektrooniliselt kättesaadavad Häädemeeste valla veebilehel https://haademeestevald.kovtp.ee/. Paberkandjal on kõik materjalid (planeeringu seletuskiri, joonised, KSH aruanne) kättesaadavad Häädemeeste Vallavalitsuses aadressil Pargi tee 1, Uulu küla (E, K, N kl 8.30-17, T kl 8.30-18 ja R 8.30-16) ning Häädemeeste teenuskeskuses aadressil Pärnu mnt 13, Häädemeeste alevik (E-R 8.00-16.30).

Häädemeeste Vallavalitsus korraldab PlanS § 83 lõike 1 kohaselt üldplaneeringu eelnõu avaliku väljapaneku tulemuste avalikud arutelud 1. aprillil 2024 algusega kell 17.30 Häädemeeste Seltsimajas (Suurküla tn 4, Häädemeeste alevik) ja 2. aprillil 2024 algusega kell 17.30 Tahku Tares (Tahkuranna küla).

Avalikul arutelul tutvustab Häädemeeste Vallavalitsus avaliku väljapaneku kestel esitatud kirjalikke arvamusi ja oma seisukohti nende kohta, põhjendab üldplaneeringu koostamisel valitud lahendusi ning vastab muudele üldplaneeringut käsitlevatele küsimustele.

Häädemeeste valla üldplaneering hõlmab kogu valla territooriumi (pindala 494 km²). Planeeringuala piir on nähtav maakasutusjoonisel (joonis 1).

Üldplaneeringuga lahendatakse valla ruumilistest vajadustest lähtuvalt PlanS § 75 toodud ülesanded. Häädemeeste valla ruumilisteks vajadusteks on säilitada ja jätkusuutlikult edasi arendada väljakujunenud asustusstruktuuri, kujundada kvaliteetne ja elu- ning ettevõtluskeskkond ning anda suunised taastuvenergia arendamiseks.

Juba väljakujunenud asustusstruktuuris olulisi muudatusi ei kavandata. Kahaneva ja vananeva rahvastiku tingimustes on uusi elamu- ja ettevõtlusalasid planeeritud eelkõige olemasolevate kompaktse asustusega alade lähedusse. Planeeritud on ka segafunktsiooniga maa-alasid, et olla tuleviku arendussoovide ja -vajaduste osas paindlik ja/või soodustada kasutusest väljas alade taaskasutusele võtmist.

Valdav osa valla territooriumist jääb hajaasustusega alaks, kus võimaldatakse eluasemekoha rajamist ja/või piirkonda sobituva ettevõtluse arendamist. Võrreldes varasema olukorraga on üle vaadatud ja sõnastatud Häädemeeste valla kui terviku ruumilise arengu põhimõtted, suundumused ja vajadused ning ühtlustatud planeeringuala kasutus- ja ehitustingimusi valla üleselt (hetkel kehtib valla territooriumil 3 üldplaneeringut). Kehtivate üldplaneeringutega võrreldes võimaldatakse paindlikumat maakasutust. Antud on suunised taastuvenergia arendamiseks.

Üldplaneeringu koostamisega paralleelselt viidi läbi KSH. KSH ülesanne on selgitada, kirjeldada

ja hinnata üldplaneeringu elluviimisega kaasnevat olulist keskkonnamõju ja määrata vajadusel leevendusmeetmed. KSH tulemused kajastuvad üldplaneeringu lahenduses läbi maakasutus- ja ehitustingimuste. KSH tulemusel selgus, et Häädemeeste valla üldplaneeringu elluviimisega ei kaasne olulist negatiivset keskkonnamõju. Piiriülest mõju Häädemeeste valla üldplaneeringu elluviimisel ei kaasne.

Lugupidamisega

*/allkirjastatud digitaalselt/*

Külliki Kiiver

vallavanem

Marie Reinson

planeerimis- ja maanõunik

marie.reinson@haademeeste.ee

telefon 5788 0015